Document ID: /fineweb-2-swissfilter-quality_10-filterrobots/filtered/02038.jsonl.gz/3456

Las serras sajan vegnidas midadas ed il provediment electric taglià atras. I haja gì num che las localitas appartegnian a la Federaziun Russa. Amnesty duai sa drizzar a l'administraziun da la citad per survegnir ulteriuras infurmaziuns. Il biro dad Amnesty sa chattia dapi 20 onns en quest lieu.
In pledader dal Kreml ha ditg, ch'el n'haja naginas infurmaziuns davart quest tema. El audia per l'emprima giada da questa chaussa.
Controllas severas per organisaziuns
Organisaziuns nunguvernamentalas vegnan dapi onns controlladas penetrantamain en Russia. Sche talas organisaziuns vegnan finanziadas da l'exteriur ed exequeschan ina «lavur politica», ston ellas sa registrar en Russia sco «agents da l'exteriur».
Il matg da quest onn è vegnì realisà ina lescha che organisaziuns da l'exteriur pon vegnir serradas sch'ellas mettan en privel la segirezza naziunala u las leschas da la constituziun.
RR novitads 16:00